Carla Sánchez i Lola Moreno guanyen el V Concurs de Narrativa Breu amb perspectiva de gènere Isabel de Villena
2025-07-24

La Casa de Cultura de Burjassot ha sigut testimoni d’excepció del lliurament dels guardons a les guanyadores del V Concurs de Narrativa breu amb perspectiva de gènere Isabel de Villena, organitzat des de la Regidoria de Benestar Social, Igualtat i Desenvolupament Local, dirigida per Lluna Àrias, de la mà d’Espai Dona.

L’acte va comptar també amb la presència de la vicepresidenta de l’IMCJB, Maria Viu, de la regidora de Serveis Socials, Olga Camps, i d’Amparo Mañez, directora de la Unitat d’Igualtat de la Universitat de València, a més de diferents membres de la corporació municipal, i de part del jurat dels premis.

Carla Sánchez, amb el seu relat “El pecat de saber” ha sigut la guanyadora en la secció de menys de 21 anys i Lola Moreno Lozano feia el propi, en majors de 21 anys, amb el seu relat “Isolda”.

Ambdues han obtingut com a premi un val per valor de 40€, gentilesa de Burjassot Llibres, llibreria del municipi, i un lot de llibres i cds per part de la Universitat de València.

L’acte va comptar també amb l’actuació del grup de folk-pop Arrop i Tallaetes.